Poborský a fost unul dintre jucătorii selecționați din campionat care au jucat la UEFA Euro 1996 și care au primit oferte pentru a juca în străinătate. În iulie 1996, el a semnat cu Manchester United, dar, datorită meciurilor bune făcute de David Beckham, Poborský va rămâne doar un sezon și jumătate la echipa de pe Old Trafford. Totuși, el a primit o medalie de câștigător al titlului din Premier League în sezonul 1996–1997, după ce a jucat în 22 din 38 de partide de campionat și a marcat patru goluri, ajutând-o pe United să ajungă în semifinalele Ligii Campionilor.